Ij fransèis

Ij fransèis a l'é na canson grignòira ch'a parla dla rivalità tra ij fransèis e ij piemontèis. 
A pias tant a le masnà e a l'é tant dovrà 'nt le lession ëd piemontèis a scòla.

Test

Ij fransèis a l’han le braje rosse,
ij piemontèis a-j tajo le cimosse.
La làut làut, làut, a-j tajo le cimosse,
la làut làut, làut, regin-a com’ a va?

Trallalallallà chëlle grande 'ns ël sofà,
chëlle cite a chërso pa, chëlle cite a chërso pa.
Trallalallallà chëlle grande 'ns ël sofà,
chëlle cite a chërso pa, a son tròp an-namorà.

Ij fransèis a l’han la testa dura,
ij piemontèis a-j fiaco la figura.
La làut làut, làut, a-j fiaco la figura,
la làut làut, làut, regin-a com’ a va?

Trallalallallà...

Ai fransèis piaso le caramele,
ij piemontèis veulo le fije bele.
La làut làut, làut, veulo le fije bele,
la làut làut, làut, regin-a com’a va?

Trallalallallà...

Ij fransèis a l’han la pleuja dura,
Ma ij piemontèis a-j pòrto an siportura.
La làut làut, làut, a-j pòrto an siportura,
la làut làut, làut, regin-a com’a va?

Trallalallallà...

Categorìa: Canson popolar piemontèisa